Diari Oficial de la Generalitat Valenciana


Sumari del DOGV 3486, del 03-05-1999 (1999/3916)

ORDRE de 6 d'abril de 1999, de la Conselleria d'Agricultura, Pesca i Alimentació, per la qual es convoca concurs per a la formació d'una borsa de reserva per a la beca en l'àrea d'informàtica aplicada a l'administració agroalimentaria.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3486

Data del DOGV
:   03-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3916


Data del document
:   06-04-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * assignació per estudis
    * ajuda pública
    * professió de la informàtica
    * suport econòmic
    * informàtica

ORDRE de 6 d'abril de 1999, de la Conselleria d'Agricultura, Pesca i Alimentació, per la qual es convoca concurs per a la formació d'una borsa de reserva per a la beca en l'àrea d'informàtica aplicada a l'administració agroalimentaria. [1999/X3916]
  
Per l'Ordre de 17 de novembre de 1998, de la Conselleria d'Agricultura, Pesca i Alimentació, es varen convocar deu beques per a postgraduats per a la realització de pràctiques en la Secretaria General (DOGV núm. 3.393, de 15 de desembre). En l'àrea d'informàtica aplicada a l'administració agroalimentaria es va convocar una beca, destinada a llicenciats en Informàtica.
  
En la resolució del conseller de concessió de les beques, de data 25 de gener de 1999, publicada en el DOGV núm. 3.425, de 2 de febrer, s'incloïa l'adjudicació de la beca de l'àrea d'informàtica aplicada a l'administració agroalimentaria, i es constituïa la corresponent borsa de reserva, formada per dues persones.
  
Després de la renuncia del titular de la beca i del primer suplent es va adjudicar al segon i últim de la borsa de reserva suplent, que per tant s'ha d'integrar de nou en previsió de l'eventualitat que l'actual beneficiari de la beca renuncie o pogués renunciar-hi.
  
Per tot allò, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
1. Es convoca concurs públic per a la creació de la borsa de reserva de la beca en l'àrea d'informàtica aplicada a la administració agroalimentaria, per a llicenciats en Informàtica, convocada por l'Ordre de 17 de novembre de 1998, de la Conselleria d'Agricultura, Pesca i Alimentació.
  
2. Les bases per a la participació en aquest concurs, com per a la seua resolució, seran les mateixes que estableix l'Ordre de 17 de novembre de 1998, tret d'allò disposat en aquesta resolució.
  
Article 2
  
El termini de presentació de les sol·licituds serà de 25 dies hàbils, comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
DISPOSICIONS FINALS
  
Primera
  
S'autoritza el secretari general per tal que, en l'àmbit de les seues competències, adopte les mesures necessàries per al desenvolupament i l'aplicació d'aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 6 d'abril de 1999
  
El conseller d'Agricultura, Pesca i Alimentació,